ผู้ค้าบริเวณถนนเจริญกรุง เป็นผู้ค้าที่สำนักงานเขตบางรักได้มีการสำรวจและขึ้นบัญชีเป็นผู้ค้าของสำนักงานเขตฯไว้แล้วตามนโยบายของกรุงเทพมหานคร กรณีพบผู้ค้าหลายรายตั้งวางไม่เป็นระเบียบทำให้กีดขวางทางสัญจรของประชาชนบริเวณทางเท้าและป้ายรถประจำทาง นั้น เจ้าหน้าที่ได้ดำเนินการจัดระเบียบผู้ค้าให้ตั้งวางทำการค้าให้เป็นระเบียบเรียบร้อยอยู่ในแนวที่กำหนดอย่างต่อเนื่อง มิให้กีดขวางทางสัญจรของประชาชนแล้ว ทั้งนี้ เจ้าหน้าที่จักได้ไปกวดขันและกำชับจัดระเบียบผู้ค้าบริเวณดังกล่าวอย่างต่อเนื่องต่อไป
ขายของเกะกะบนฟุตบาทตลอดทาง ทั้ง2ฝั่งถนน สกปรกมาก และลำบากคนยืนคอยรถเมล์ ไม่มีที่จะยืน  แถมตอนนี้เขตบางรักเอารั้วมากั้นหน้าร้าน watson ทางขึ้นลงรถเมล์บีบเหลือที่นิดเดียว รถสองแถวก็จอดแช่ตลอด รถติดยาวก็เพราะจุดนี้ประจำ ตำรวจไม่ทำอะไรเลย  หนักสุดคือทางม้าลายหน้า 7-11 คนเข็นรถเข็นเด็ก หรือคนพิการ ไม่สามารถมีที่เลย ขายของหน้า 7-11 ล้ำออกมามาก แถมมีทอดอาหารขายอีก เคยแจ้งแล้วก็แค่ให้กระเถิบเข้าไปนิด ได้แค่ไม่กี่วันก็เหมือนเดิม    แถวนี้คนแก่ นักเรียน และนักท่องเที่ยวเยอะมาก บางคนต้องลงไปเดินบนถนน
แย่มากๆค่ะ